Selvom Nordjylland slap billigt under stormen Gorm, så er halmballerne, der beskytter husene ved Nørlev strand, nu væk.

Stormen Gorm, der blæste ind over landet søndag aften, tog halmballerne på Nørlev Strand. Halmballerne er opstillet af flere sommerhusejere for at beskytte deres sommerhuse mod efterår- og vinterstorme. Halmballerne, der er placeret af lodsejerne selv, er ulovlige. Kystdirektoratet har givet afslag på, at halmballerne kan få lov til at blive ved kysten. Seneste melding var, at halmballerne skulle fjernes 1. marts. Men Gorm kom altså i forkøbet.